নিজস্ব প্রতিবেদন:  মুখ্যমন্ত্রীর ভাইপো তথা যুব তৃণমূল সভাপতি অভিষেক বন্দ্যোপাধ্যায়ের সই জাল করে প্রতারণা। ঘটনায় নাদিয়াল থেকে এক জনকে গ্রেফতার করা হয়েছে। ধৃতের নাম মহম্মদ আওয়াজ খান। জমি জায়গা নিয়ে দীর্ঘদিন ধরেই বিবাদে জড়িয়ে ছিলেন নাদিয়ালের বাসিন্দা আওয়াজ খান। সম্প্রতি বিষয়টি জানিয়ে নাদিয়াল থানায় পুলিসকে একটি চিঠি লেখেন আওয়াজ। ওই চিঠিতে অভিষেক বন্দ্যোপাধ্যায়ের সই ও সিল জাল করা হয় বলে অভিযোগ। চিঠি বিধায়ক আবদুল খালেক মোল্লার হাতে গিয়ে পড়ে। সেই বাঁধে গোল। চিঠি দেখে সন্দেহ হয় বিধায়কের। তিনি অভিষেক বন্দ্যোপাধ্যায়ের সঙ্গে যোগাযোগ করেন। তার আগে অফিসে গিয়ে তাঁর সই খতিয়ে দেখেন। বিষয়টি নিশ্চিত হতেই নাদিয়াল থানায় আওয়াজ খানের বিরুদ্ধে অভিযোগ দায়ের করেন বিধায়ক।